《偶成》
宋代·何梦桂

一卷南华一炷香，身閒随处是仙乡。
竹声侵户朝眠觉，花影移阶昼坐忘。
杜曲自耕贫亦乐，柴桑可葬死何妨。
悠悠往事俱尘土，剩得头颅上雪霜。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。